Op 13 Januarie is Hannes Kidson en sy vrou Ester, albei 69 jaar, wreedaardig vermoor op hul plaas Oortjies tussen Jachtfontein en Westonaria. Ester, wat onlangs 'n heupvervanging ondergaan het en in 'n rolstoel was, se keel is afgesny, terwyl Hannes in sy werkstoor gevind is, ook met sy keel afgesny. Hul lyke is omstreeks 15:30 die middag deur hul plaaswerkers gevind, wat aan die Polisie gesê het dat lone die dag uitbetaal is en dat roof moontlik, volgens hulle, die motief kon wees. Geen inhegtenisname is sover bekend, tot op datum gedoen nie. Verlede jaar was daar volgens TLU SA 72 plaasmoorde in die land.
Besighede en boere geteiken vir Eskom-skuld
'n Mediaverklaring van die VF Plus lui soos volg: "Tydens die afgelope 'spesiale raadsvergadering' gehou op 16 Januarie 2017 in die Ventersdorp/Tlokwe 405 Stadsraad, het die ANC dit duidelik gemaak dat druk eerder op besighede en boere geplaas gaan word om op te dok vir agterstallige Eskom-skuld. Die burgermeester het die huidige Eskom/Ventersdorp kwessie met 'n huwelik vergelyk: 'you (Potchefstroom) married a poor husband (Ventersdorp), you can't just divorce him… you help him..'
Tans word kennisgewings (slegs ±50 per dag as gevolg van interne arbeidskwessies) aan omtrent 241 besighede en 1 854 boere uitgestuur om alle agterstallige munisipale rekenings op datum te bring voor 1 Februarie 2017 en indien nie sal elektrisiteitstoevoer opgeskort word. Dít is ten spyte van die feit dat meer as 1 000 munisipale rekeninge in Ventersdorp navrae/probleme het wat R4.7miljoen beloop. Verder is R9.7 miljoen verskuldig deur 1 556 individue wat in buurte om Ventersdorp woonagtig is. Staatsinstansies is tans R11.1 miljoen verskuldig aan die munisipaliteit vir kraglewering. Die totale agterstallige bedrag verskuldig aan Eskom (sonder rente) beloop tans R47 968 322.32. Ventersdorp se vorderingskoers van Desember 2016 was minder as 30%."
Sedert die begin van die jaar het sowat 19 verskillende verwoestende veldbrande in die Wes-Kaap na raming sowat 50 000 ha waardevolle weiveld, landerye, wingerde, huise, geskiedkundige geboue en vee verwoes met die totale skade op hierdie stadium geskat op honderde miljoen rand. Dorpe en distrikte wat deurgelooop het, sluit o.m. in Paarl, Caledon, Overberg, Somerset-Wes, Drakenstein en selfs tot by Stilbaai en o.a. het die Calais Wynlandgoed in die slag gebly, terwyl ook Oryx helikopters ingespan is om te help met brandbestryding. Talle mense het vreesbevange uit hul huise gevlug, maar genadiglik was daar nog geen menselewensverlies nie. Dringende gebedsgroepe is landswyd gestig en teen gister het reën begin uitsak in die streek en het dit gelyk asof die brande onder beheer gekom het. Getuienisse van inwoners doen op sosiale media die rondte van huise en mense wat eenvoudig wonderbaarlik gespaar is. Die tragiek van die brande is egter dat daar oorvloed van ooggetuienis is dat die brande opsetlik gestig is – feite wat deur Wes-Kaap Landbou gestaaf word.
Appèlhof veroordeel rasisme
In een van die sterkste uitsprake nóg oor rassekwotas het die Appèlhof op 2 Desember 2016 bevind dat rassekwotas ongrondwetlik en irrasioneel is. Dit was in 'n saak waarin die Minister van Justisie en Konstitusionele Ontwikkeling en die Meester van die Hooggeregshof die appèllante was, terwyl Solidariteit, verskeie verenigings wat namens besorgde insolvensiepraktisyns opgetree het en die Vereniging van Regslui vir Afrikaans (VRA) die respondente was. Die saak het gehandel oor 'n beleid oor die aanstelling van insolvensiepraktisyns wat die Minister Februarie 2014 in die Staatskoerant gepubliseer het en wat erge bepalings bevat het oor onbillike kwotas vir verskillende rasse in die werksplek. In reaksie sê Dirk Hermann, bestuurshoof van Solidariteit: "Dit is 'n baie ernstige aanklag teen 'n regering wat wil hê dat rassisme deur wetgewing tot misdaad verklaar moet word." In hul uitspraak het regters Mathopo, Mpati, Swain en Van der Merwe bevind dat hierdie beleid en stelsel ongrondwetlik en irrasioneel is en het dit onwettig en ongeldig verklaar. 'n Kostebevel is teen die Minister en die Meester."
Raskwotas in Legal Practice Act
In 'n mediaverklaring sê die Vereninging van Regslui vir Afrikaans (VRA): "Dit het tot ons kennis gekom dat die National Forum wat tans aandag gee aan die samestelling van die Legal Practice Council (LPC) wat kragtens die Legal Practice Act 28 van 2014 tot stand moet kom, oorweeg om by die Minister van Justisie aan te beveel dat die LPC ooreenkomstig streng ras- en geslagskwotas saamgestel moet word. Terwyl ons van mening is dat die samestelling van nasionale liggame soos die toekomstige Legal Practice Council die demografie van die land moet verreken, is ons sterk gekant teen die idee dat 'n rasse- of enige ander kwota as beginsel aangewend word in die samestelling en verkiesing van die LPC. Sodanige kwotastelsel is klaarblyklik strydig met die Wet self en met die Grondwet en druis in teen die vrye uitoefening van keuse in 'n demokratiese verkiesing. Instede daarvan behoort 'n gesonde en buigsame formule eerder as gewraakte kwotas aangewend te word." Vir meer besonderhede, kontak Tiaan van Dyk van die VRA by 082 825 8876.
Dronkbestuur-regter steeds volle salaris
Dit blyk dat ná nege jaar is die veroordeelde dronkbestuur-regter Nkola Motata, steeds met volle salaris op spesiale verlof en kos hy die belastingbetaler reeds byna R14 miljoen. Minister van Justisie en Korrektiewe Dienste Michael Masutha het hierdie inligting verstrek in antwoord op 'n Parlementêre vraag van die VF Plus. Motata is in 2009 in die Johannesburgse Hooggeregshof skuldig bevind op 'n aanklag van dronkbestuur en is gevonnis tot 'n boete van R20 000 of 12 maande gevangenisstraf. Dit blyk voorts dat die regsproses teen Motata steeds nie afgehandel is nie en dit die afgelope nege jaar uitgerek is met verskeie regsaksies van die geskorste regter oor tegniese regsaspekte. Die aangeleentheid dien tans voor die Regterlike Gedragstribunaal.
Video van Projek Opstaan
Ditsem Nuus het 'n kort video laat maak oor Projek Opstaan wat die koerant sedert 2011 bedryf onder behoeftige kinders, hoofsaaklik blank, woonagtig te Erlichpark, Bloemfontein. Die video op Youtube kan gesien word by hierdie skakel. www.youtube.com/watch?v=mM2up6Rlr5o
Stand van vervaardigingsektor
Te midde van die jongste syfers dat die vervaardigingsektor in die land besig is om die kreeftegang te gaan, is daar ook kennis gegee dat die volgende Manufacturing Indaba 27–28 Junie 2017 te Emperor's Palace, Ekurhuleni, plaasvind. Die Barclays Purchasing Manager's Index (PMI) vir Desember 2016 toon dat die vervaardigingsektor in die land "vasgesteek" het, vergeleke met die globale opwaartse kurwe vir die sektor. Die seisoenale aangepaste PMI vir Desember was steeds onder die neutrale 50-puntvlak vir die vyfde agtereenvolgende maand en het inderwaarheid gesak na 46.7 punte vanaf 48.3 in November. Wat die 2017 Manufacturing Indaba betref, staan dit in die gees van die Black Industrialist Programme wat die Dept van Handel en Nywerheid (dti) in Februarie 2016 aangekondig het en wat daarop gemik is om 100 swart nyweraars te vestig met 'n geoormerkte ondersteuningsprogram van R23 miljard.
Digitale transformasie in SA en wêreldwyd neem die omvang van 'n vloedgolf aan met na voorspel word dat daar teen 2020, 80 miljard opgekoppelde kommunikasie-apparate wêreldwyd sal wees wat 'n globale internet-ekonomie ter waarde van sowat $14,7 triljard sal behels. Algemeen word aanvaar dat die tegnologie elke drie maande verdubbel en met die helfte goedkoper word. 90% van die data in die wêreld is geskep die afgelope twee jaar. Die nuwe slagspreuk is Konnektiwiteit. Wat apparate betref, is die migrasie vanaf persoonlike rekenaars en TV-stelle toenemend na slimfone en dit het 'n aardskuddende impak op leefstyl, verbruikerspatrone en die media, met gevolglike dienooreenkomstige aanpassing.
Reeds 17 sonaanlegte in Noord-Kaap
Op hierdie stadium is die Noord-Kaap die provinsie in die land met die meeste sonkragaanlegte – 17 in totaal. Dit verteenwoordig 100% van die gekonsentreerde sonkragaanlegte in die land en 65% van die son PV-aanlegte en dra 72,5% oftewel 2 112 MW by van die 2 992 MW sonkrag wat in die land opgewek word. Hoewel Eskom tans 'n moratorium geplaas het op verdere groenkragopwekking het die Dept van Energie 13 225 MW geoormerk om teen 2025 tot die nasionale netwerk bygedra te word.
Dryf na burgeroorlog
Terwyl daar in SA 'n groot mate van welwillendheid tussen swart, wit en bruin is, is daar ook 'n sterk dryf om die blanke te kriminaliseer, te marginaliseer en eintlik uit die land te verwyder. Dit is die lank en die kort van die politieke gebeure en nuus in die land tot dusver vanjaar.
Op die voorpunt is die ANC gelei deur pres. Jacob Zuma en saam met hom die EFF onder Malema. Kyk en luister gerus na TV-kanaal 405 van ANN7 en ervaar eerstehands hoe die vlamme van haat aangeblaas word. Dit word gerugsteun deur feitlik alle staatsaksies, wetgewing en begrotings met belastingbetalergeld.
Deel van die aanslag is bv. die keel van 'n blanke boervrou in 'n rolstoel wat afgesny word en waarna feitlik geen haan kraai nie, maar as 'n swart vrou agter op 'n bakkie met tralies vervoer word, dan word 'n kabaal van haatspraak opgeskop. Die terrorisme met die Wes-Kaapse brande, eintlik gemik op die DA-beheerde Wes-Kaap met sy groeiende blanke bevolking, is nog 'n voorbeeld.
Dit kom neer op niks minder as 'n onverklaarde burgeroorlog teen die blankes van die land nie, in besonder teen Afrikaners.
Die groot vraag is, wat gaan laasgenoemde daaromtrent doen? Gaan ons wol oor ons oë trek en hoop vir beter dae, of het die tyd aangebreek vir terugveg – op elke lewensterrein insluitende polities en selfs militêr?
Natuurlik berus die lot van die land in die hand van God, maar soos Cromwell eeue gelede vir die Engelse gesê het: "Put your trust in God and keep your powder dry."